Tolong jelaskan mengenai Peristilahan dari Piramid (geometri) dalam bahasa melayu

Limas perkataan Melayu asli tuturan beberapa dialek di Sumatera merujuk kepada suatu bekas dari upih pinang atau daun pisang dilipat untuk menimba air, menyenduk makanan mahupun menampung barangan semahan dalam upacara adat suatu ketika dahulu. "Rumah limas" di Semenanjung Melayu dan Sumatera Selatan misalnya menampakkan ciri atap besar "gegajah"nya yang berpuncak seperti objek ini dengan tepi miring yang mencerun 30-45⁰ dengan jangkauan ("teritisan") luas dan sudut besar untuk tujuan penyejukan secara mengangkat udara panas jauh dari lantai rumah.